avensdelpalau.cat: CORRELLENGUA PEL SÍ
Nou murals gegants a les parets del poble, cercavila amb els bastoners del Casal Pere III de Balaguer, berenar popular, tallers i encesa de fanalets per la llibertat. Aquest dissabte el Palau d'Anglesola ha viscut una nova edició de la festa del Correllengua que ha estat ben marcada pel procés que viu Catalunya.
Les imatges del poble al carrer defensant el dret a votar el dia 1 han tingut com a protagonistes les gralles, els colors i les llums esperançadores dels fanalets que han il·luminat un mural humà amb el "SÍ".
També ha tingut un espai rellevant la il·lustradora i escriptora Lola Anglada, en motiu del 125è aniversari del seu naixement.
Per això, durant el dia, s'han llegit contes d'aquesta artista i s'ha pogut visitar una exposició commemorativa. La pubilla del Palau d'Anglesola, la Judit Miquel i Sans, ha llegit el manifest del Correllengua d'enguany, escrit per la periodista Núria Cadenes.
L'acte ha finalitzat amb el cant del Segadors, crits d'independència i votarem.
Enllaç a l'àlbum Correllengua 2017